ಐಫೋನ್ 14 ಮಾರಾಟಕ್ಕೆ ಅಡ್ಡಿಯಾಗುತ್ತಿದೆ ಐಫೋನ್ 11

ವಾಷಿಂಗ್ಟನ್: ಬಿಡುಗಡೆಯಾಗಿ ವರ್ಷಗಳಾದರೂ ಇಂದಿಗೂ ಬೇಡಿಕೆ ಇರುವ ಆಪಲ್ ಫೋನ್‌ಗಳಲ್ಲಿ ಐಫೋನ್ 11 ಕೂಡಾ ಒಂದು. ಇದರ ಮಾರಾಟ ವರ್ಷದಿಂದ ವರ್ಷಕ್ಕೆ ಹೆಚ್ಚಾಗುತ್ತಿದ್ದರೂ ಕಂಪನಿ ಹೊಸ ಆವೃತ್ತಿಯ ಬಿಡುಗಡೆಯೊಂದಿಗೆ ಈ ಆವೃತ್ತಿ ಸ್ಥಗಿತಗೊಳಿಸುವ ಸಾಧ್ಯತೆ ಇದೆ.

ಐಫೋನ್ 11 ಬಿಡುಗಡೆಯಾಗಿ 2 ವರ್ಷಗಳಾಗಿವೆ. ಕಂಪನಿ ಇದೇ ವರ್ಷದ ಸಪ್ಟೆಂಬರ್‌ನಲ್ಲಿ ತನ್ನ ಹೊಸ ಐಫೋನ್ 14 ಬಿಡುಗಡೆಯ ಬಗ್ಗೆ ಯೋಚಿಸುತ್ತಿದೆ. ಕೆಲವು ವರದಿಗಳು ಐಫೋನ್ 11 ಐಫೋನ್ 14 ಮಾರಾಟಕ್ಕೆ ಅಡ್ಡಿಯಾಗುವ ಸಾಧ್ಯತೆ ಇದೆ ಎಂದು ತಿಳಿಸಿದೆ. ಈ ಕಾರಣಕ್ಕೆ ಕಂಪನಿ ಶೀಘ್ರವೇ ಐಫೋನ್ 11 ಆವೃತ್ತಿಯ ತಯಾರಿಕೆಯನ್ನು ಸ್ಥಗಿತಗೊಳಿಸುವ ಸಾಧ್ಯತೆ ಇದೆ ಎಂದು ತಿಳಿಸಿದೆ. ಇದನ್ನೂ ಓದಿ: 6 ತಿಂಗಳ ಬಾಹ್ಯಾಕಾಶ ಯಾನ ಮುಗಿಸಿ ಬರಲಿದ್ದಾರೆ ಭಾರತೀಯ ಮೂಲದ ಗಗನಯಾತ್ರಿ

ಐಫೋನ್ 14 ಬಿಡುಗಡೆಯಾಗುತ್ತಿದ್ದಂತೆ ಐಫೋನ್ 11 ತಯಾರಿಕೆಯಷ್ಟೇ ಸ್ಥಗಿತಗೊಳ್ಳುವ ಸಾಧ್ಯತೆ ಇದೆ. ಇದರ ಅರ್ಥ ಐಫೋನ್ 11 ಆವೃತ್ತಿಯ ಸ್ಟಾಕ್ ಖಾಲಿಯಾಗುವವರೆಗೂ ಮಾರಾಟವಾಗಲಿದೆ. ಈ ವರ್ಷದ ಸಪ್ಟೆಂಬರ್‌ನಲ್ಲಿ ಐಫೋನ್ 14 ಬಿಡುಗಡೆಯಾಗುವ ಸಾಧ್ಯತೆ ಇದ್ದು, ಕಂಪನಿ ನಿರ್ದಿಷ್ಟ ದಿನಾಂಕವನ್ನು ತಿಳಿಸಿಲ್ಲ. ಇದನ್ನೂ ಓದಿ: ಒಂದೇ ಬಾರಿಗೆ 32 ಜನರಿಗೆ ವಾಯ್ಸ್ ಕಾಲ್ – ಹೀಗಿವೆ ವಾಟ್ಸಪ್‌ನ 4 ಹೊಸ ಫೀಚರ್ಸ್